Nkaambo Nzi Ncomutaunkili Kunkondo?
Bakamboni ba Jehova tabaunki kunkondo akaambo katwaambo ootu tutobela:
Kumvwida Leza. Bbaibbele lyaamba kuti babelesi ba Leza “bayoofula mapanga aabo abe maamba aakulimya” alimwi “tabakooyooiya inkondo limbi pe.”
—Isaya 2:4.
Kumvwida Jesu. Jesu wakaambila mwaapostolo Petro kuti: “Pilusya panga lyako muciyobwedo calyo, nkaambo boonse aabo babweza panga bayoofwa kupanga.” (Matayo 26:52) Aboobo, Jesu wakatondezya kuti basikumutobela tabakanyamuni zilwanyo zyankondo.
Basikwiiya ba Jesu batobela mulawo wakwe ‘wakutaba banyika’ kwiinda mukutatola lubazu mumapolitikisi. (Johane 17:16) Tabatalisyi manyongwe kuti kwabuka nkondo naaba kukazya baabo babeleka milimo yabusikalumamba.
Luyando ndobajisi kubantu. Jesu wakalailila basikwiiya bakwe kuti ‘kabayandana.’ (Johane 13:
34, 35) Aboobo, bakali kuyooba mukwasyi omwe wanyika yoonse alimwi kunyina wakali kunoolwana munyina. —1 Johane 3: 10-12.
Cikozyanyo ca Banakristo bakusaanguna. Bbuku litegwa The Encyclopedia of Religion and War lyaamba kuti: “Basikutobela Jesu bakusaanguna tiibakali kuunka kunkondo nokuba kucita mulimo wabusikalumamba.” Micito eeyi bakali kwiibona kuti “tayeendelani aluyando ndwaakaamba Jesu alimwi akuti koyanda sinkondonyoko.” Mbubwenya buyo, awalo sikwiiya makani aa Leza waku German, Peter Meinhold wakaamba boobu kujatikizya basikwiiya ba Jesu bakusaanguna: “Tiicakali kuzumizyigwa kuba Munakristo akuba sikalumamba aciindi nciconya.”
Kugwasya banamaleya
Bakamboni ba Jehova balagwasya kapati alimwi tabanyonganyi bukwabilizi bwacisi mobakkala. Tulabulemeka bweendelezi bwamfwulumende, kweelana amilawo yamu Bbaibbele iitobela:
‘Kamulibombya kubeendelezi.’
—Baloma 13:1.
“Aboobo, amupe Kaisala zyintu zya Kaisala, pele zyintu zya Leza amupe Leza.”
—Matayo 22:21.
Aboobo, tulautobela mulawo, tulatela mitelo, alimwi akubelekelaamwi amfwulumende mukupa zyintu ziyandika kubuleya.
kin_Latn ceb_Latn bem_Latn ssw_Latn bem_Latn bem_Latn sna_Latn bem_Latn bem_Latn kam_Latn bem_Latn uzn_Latn lin_Latn bem_Latn kin_Latn bem_Latn